príloha 4

VEDA, VÝSKUM, vZdelávanie a poradenstvo

Obsah

[Veda a výskum 2](#_Toc10010494)

[Vzdelávanie 3](#_Toc10010495)

[Poradenský systém v pôdohospodárstve 6](#_Toc10010496)

[Medzinárodné projekty 7](#_Toc10010497)

[Oblasť informatiky 9](#_Toc10010498)

[Celoživotné vzdelávanie zabezpečené Inštitútom vzdelávania veterinárnych lekárov 11](#_Toc10010499)

### Veda a výskum

V roku 2018 v rezorte Ministerstva pôdohospodárstva a rozvoja vidieka SR riešilo projekty výskumu a vývoja so zameraním na poľnohospodárstvo a potravinárstvo Národné poľnohospodárske a potravinárske centrum ako priamo riadená príspevková organizácia výskumu a vývoja. Charakteristika projektov vychádzala z potrieb riešiť niektoré problematiky vo väčšom časovom intervale ako jeden rok. Strategickým cieľom bolo vytvoriť, získať a uplatniť nové poznatky pre realizáciu trvalo udržateľného rozvoja výkonného multifunkčného, environmentálne orientovaného a konkurencieschopného slovenského pôdohospodárstva v podmienkach Európskej únie a svetového agrárneho trhu. V konečnom dôsledku to pre rezortnú vedecko‑výskumnú základňu znamená v rámci vedeckovýskumnej činnosti zabezpečiť prenos vedeckých poznatkov inovačného charakteru do pôdohospodárskej praxe.

Finančné prostriedky v roku 2018 boli rozdelené na dve skupiny výdavkov: účelová forma podpory výskumu a vývoja a inštitucionálna forma podpory výskumu a vývoja.

Tab. 1 **Rezortné projekty výskumu a vývoja**

|  |  |  |  |  |
| --- | --- | --- | --- | --- |
| Názov organizácie výskumu a vývoja | Inštitucionálna forma v EUR  | Účelová forma v EUR  | Spolu čerpané finančné prostriedky na vedu v EUR  | Počet projektov riešených a financovaných v rámci účelovej formy |
| Národné poľnohospodárske a potravinárske centrum | 1 151 388,00 | 1 528 130,00 | 2 679 518,00 | 14 |

Prameň: MPRV SR

Tab. 2 **Mimorezortné projekty výskumu a vývoja**

Národné poľnohospodárske a potravinárske centrum

|  |  |  |  |
| --- | --- | --- | --- |
| Projekty Rámcových programov EÚ | Projekty z Operačných programov | Projekty Agentúry na podporu výskumu a vývoja | Ostatné úlohy a projekty |
| Názov Rámcového programu | Čerpané finančné prostriedky v EUR | Počet projektov | Názov Operačného programu | Čerpané finančné prostriedky v EUR | Počet projektov | Čerpané finančné prostriedky v EUR | Počet projektov | Druh projektu | Čerpané finančné prostriedky v EUR | Počet projektov |
| H2020(BIOSKOH) | 171 652,65 | 1 | **OP KŽP** NFP310040F911Zníženie energ. náročnosti NPPC | 0 | 1 | 1 086 743,00 | 38 | PPA | 364 916,00 | 3 |
| H2020(NanoFEED) | 136 800,00 | 1 |  |  |  |  |  | EFSA | 3 785,50 | 1 |
| H2020(ECOBREED) | 98 262,50 | 1 |  |  |  |  |  | Dvoj a viac stranná spol. a PRV | 45 909,11 | 19 |
| H2020(RUSTWATCH) | 30 872,31 | 1 |  |  |  |  |  | FADN | 92 730,00 | 1 |
|  |  |  |  |  |  |  |  | Grant TESCO | 0 | 1 |
|  |  |  |  |  |  |  |  | SOMOCO-V4WB | 1 994,50 | 1 |
|  |  |  |  |  |  |  |  | Erasmus | 0 | 1 |

Prameň: MPRV SR

**Najvýznamnejšie realizačné výstupy z rezortných projektov výskumu a vývoja za rok 2018:**

Národné poľnohospodárske a potravinárske centrum

1. Vplyv klimatických podmienok na úžitkovosť hovädzieho dobytka: RV 2018. Brouček, J.,15str.
2. Metodická príručka: Využitie druhotného produktu z bioplynových staníc vo výžive trávnych porastov (Kováčiková, Z. -  Vargová, V. -  Michalec, M). vyd. NPPC – VÚTPHP, 2018, ISBN 978-80-89800-13-1.
3. Metodika pestovania pšenice ozimnej odrody PS Karkulka (purpurová pšenica s vysokým obsahom antokyánov) : (Pohánková, L. - Dvončová D.),NPPC - VÚRV Piešťany 2018, 11 str.
4. Aktuálny stav vybraných rašelinísk Slovenska s dôrazom na ich pedologické vlastnosti: (Barančíková, Gabriela, Halas, Ján, Fazekašová, Danica, Litavec, Tadeáš, Kobza, Jozef), 2018. NPPC-VÚPOP: Bratislava, 107 s. ISBN 978-80-8163-025-5.
5. **Perspektívy odbytu slovenských agropotravinárskych výrobkov v podmienkach liberalizovaného trhu EÚ. (Matošková, Gálik, Jamborová, Masár, Meravá), 2018.** NPPC-VÚEPP: Bratislava, 209 s.

### vzdelávanie

**Agroinštitút Nitra,** štátny podnik ako rezortné vzdelávacie zariadenie Ministerstva pôdohospodárstva a rozvoja vidieka SR zabezpečuje ďalšie odborné vzdelávanie a odbornú prípravu pre široký okruh pracovníkov agresektoru, zároveň zabezpečuje účinný a efektívny prístup k požadovaným informáciám a informačným zdrojom pre rezort pôdohospodárstva a rozvoja vidieka a spojenie rezortu s národným a medzinárodným prostredím prostredníctvom informačných služieb a IT riešení.

 V roku 2018 Agroinštitút Nitra zrealizoval celkovo 127 vzdelávacích aktivít, ktorých sa zúčastnilo 3 337 osôb. V súvislosti s požiadavkami praxe, Programom rozvoja vidieka na programové obdobie 2014 ‑ 2020 (ďalej PRV 2014 – 2020) a spoločnej poľnohospodárskej politiky (ďalej SPP) z hľadiska druhovej odlišnosti, Agroinštitút Nitra zrealizoval 38 rôznych vzdelávacích aktivít, pričom najviac opakovaní (46), mali informačné semináre k aplikácii geopriestorovej žiadosti o platbu.

Počty vzdelávacích aktivít a počet účastníkov vzdelávacích aktivít za roky 2013 – 2018:

Tab. 3 **Rezortné projekty výskumu a vývoja**

|  |  |  |  |  |  |  |
| --- | --- | --- | --- | --- | --- | --- |
| Ukazovateľ | 2013 | 2014 | 2015 | 2016 |  2017 | 2018 |
| Počet vzdelávacích aktivít | 68 | 71 | 84 | 153 |  199 | 127 |
| Počet vzdelávaných osôb |  2 714 |  2 813 | 4 369 | 4 440 |  3 806 | 3 337 |

Prameň: Agroinštitút Nitra

Pri realizácii vzdelávacích aktivít Agroinštitút Nitra spolupracoval s rôznymi organizáciami a inštitúciami pôsobiacimi v rámci agrorezortu, ale i mimo neho. V spolupráci s Agrárnou komorou Slovenska Agroinštitút Nitra zorganizoval akreditovaný kurz Ošetrovanie ošípaných. Dňa 15.1.2018 v spolupráci s MPRV SR a Direktoriátom OECD pre obchod a poľnohospodárstvo Agroinštitút Nitra realizoval prednášku spojenú s diskusiou na tému Monitoring a hodnotenie poľnohospodárskych politík OECD. Na základe zmluvy o poskytovaní služieb pre Pôdohospodársku platobnú agentúru Agroinštitút Nitra zabezpečil vzdelávaciu aktivitu zameranú na administráciu žiadostí o neprojektové opatrenia PRV 2014-2020 a GSAA pre kampaň 2018. V spolupráci s MPRV SR Agroinštitút Nitra organizačne zabezpečoval Krajský informačný deň konaný 17.8.2018 počas výstavy Agrokomplex 2018, ktorého sa zúčastnilo 207 osôb.

 Aj v roku 2018 Agroinštitút Nitra organizoval informačné semináre ku geopriestorovej žiadosti o podporu. Celkom zrealizoval 46 informačných seminárov, ktorých sa zúčastnilo 604 osôb, ktoré zastupovali 377 subjektov. Semináre sa konali v Nitre, v Dunajskej Strede, v Dolnom Kubíne a tiež v Lučenci a všetky boli lektorsky zabezpečované vlastnými, internými zamestnancami. K systému evidencie hospodárskych zvierat Agroinštitút Nitra v priebehu roku 2018 zrealizoval celkom 10 seminárov, ktorých sa zúčastnilo celkom 48 osôb, ktoré zastupovali 44 subjektov. Semináre boli realizované len v Nitre, vlastnými internými zamestnancami. Vyššie spomenuté dva druhy seminárov boli realizované interaktívnou formou s využitím počítačovej techniky a príslušných aplikácií.

 Portfólio ponúkaných vzdelávacích aktivít reflektovalo na požiadavky agrárnej praxe, na aktuálne legislatívne zmeny a na potreby v rámci SPP. V roku 2018 Agroinštitút Nitra organizoval odborné semináre k nasledovným témam:

* Identifikácia a registrácia zvierat, životné podmienky zvierat, počet účastníkov 28
* Aktuálne zmeny v nájme poľnohospodárskych pozemkov, počet účastníkov 83
* Školenie vodohospodárov, počet účastníkov 37
* Čo priniesol nový zákon o odpadoch, počet účastníkov 62
* Novela zákona o hnojivách účinná od 1.1.2018, počet účastníkov 35
* Novela zákona o ochrane osobných údajov a európske nariadenie GDPR platné od 25.5.2018, počet účastníkov 89

 V  rámci kurzov zameraných na odborné vzdelávanie, akreditovaných Ministerstvom školstva, vedy, výskumu a športu SR podľa § 9 ods. 2 zákona č. 568/2009 Z. z. o celoživotnom vzdelávaní a o zmene a doplnení niektorých zákonov, Agroinštitút Nitra v roku 2018 realizoval kurzy v týchto oblastiach:

* odborná príprava a aktualizačná odborná príprava na prácu s veľmi toxickými látkami a zmesami a toxickými látkami a zmesami, ktoré absolvovalo celkovo 90 osôb,
* odborná príprava a aktualizačná odborná príprava na prácu s dezinfekčnými prípravkami na profesionálne použitie a na prácu s prípravkami na reguláciu živočíšnych škodcov na profesionálne použitie, ktorej sa zúčastnilo 18 osôb
* odborná príprava potrebná na vydanie povolenia na prevádzkovanie liehovarníckeho závodu na pestovateľské pálenie, ktorej sa zúčastnilo 45 osôb
* Včelárstvo – modul Základy chovu včiel, počet účastníkov 13
* Agroenviromentálno-klimatické opatrenie, počet účastníkov 114
* Základy podnikania a podporné opatrenia v agrosektore, počet účastníkov 104

 Celkovo sa kurzov akreditovaných Ministerstvom školstva, vedy, výskumu a športu SR zúčastnilo 425 osôb, čo je o 70 osôb viac oproti roku 2017.

 Odbornú spôsobilosť v oblasti uvádzania prípravkov na ochranu rastlín v zmysle § 32 ods. 6 zákona č. 405/2011 Z. z. o rastlinolekárskej starostlivosti na základe poverenia MPRV SR č. 66/2012-100 zo dňa 16.1.2012 v roku 2018 získalo 78 vedúcich pracovníkov, 244 aplikátorov a 198 predajcov, spolu 520 osôb. Za rok 2018 sme realizovali v tejto oblasti 19 seminárov.

Počas medzinárodnej poľnohospodárskej a potravinárskej výstavy AGROKOMPLEX 2018 v spolupráci so Zastúpením európskej komisie na Slovenku a internetovým portálom www.polnoinfo.sk Agroinštitút Nitra pripravil a realizoval 7. ročník Diskusných okrúhlych stolov. Návštevníci výstavy sa mali možnosť zapojiť do diskusie na nasledovné témy:

* Spoločná poľnohospodárska politika EÚ 2021-2027
* Strategické smerovanie a ciele politiky o lesoch - verejná nahrávka pre Rozhlas a televíziu Slovenska
* Poľnohospodári sa snažia priblížiť k deťom (spojené s ochutnávkou výrobkov) - verejná nahrávka pre Rozhlas a televíziu Slovenska.

 V oblasti bezpečnosti a ochrany zdravia pri práci a v oblasti požiarnej ochrany sa v roku 2018 vzdelávacích aktivít zúčastnilo celkovo 451 osôb, čo je oproti roku 2017 viac o 33 osôb. Vzdelávacie aktivity boli zamerané na nasledovné oblasti:

* Základná odborná príprava bezpečnostných technikov na základe oprávnenia Národného inšpektorátu práce SR č. VVZ-0229/09-01.2, počet absolventov - 20
* Aktualizačná odborná príprava bezpečnostných technikov a autorizovaných bezpečnostných technikov na základe oprávnenia Národného inšpektorátu práce SR č. VVZ-0229/09-01.2, počet absolventov - 54
* Základná odborná príprava technikov požiarnej ochrany na základe oprávnenia prezídia Hasičského a záchranného zboru č. 20/2016, počet absolventov - 44
* Ďalšia odborná príprava technikov požiarnej ochrany na základe oprávnenia prezídia Hasičského a záchranného zboru č. 20/2016, počet absolventov – 96
* Dokumentácia požiarnych zariadení, počet účastníkov - 98
* Príprava ku skúškam na autorizovaného bezpečnostného technika, počet účastníkov - 29
* Ochrana zdravia pri práci, počet účastníkov – 26
* Zaistenie bezpečnosti technických zariadení v budovách, počet účastníkov – 64
* Koordinácia bezpečnosti na stavenisku, počet účastníkov – 7

 Realizované vzdelávacie aktivity za rok 2018 podľa jednotlivých oblastí a počtu zúčastnených osôb znázorňuje graf nižšie:

Graf 1 **Vzdelávacie aktivity za rok 2018 podľa oblastí v závislosti od počtu zúčastnených osôb**

Prameň: Agroinštitút Nitra

Tab. 4 **Vývoj počtu účastníkov vzdelávacích aktivít za roky 2016 – 2018 podľa jednotlivých druhov vzdelávacích aktivít**

|  |  |
| --- | --- |
| Ukazovateľ  | rok |
|  **2016** | **2017** |  **2018** |
| Informačné semináre k aplikácii GSAA | 872 | 1 161 | 604 |
| Odborné vzdelávanie na základe poverenia (POR-ky) | 832 | 625 | 520 |
| Odborné vzdelávanie v agrosektore | 1 302 | 1 178 | 1 337 |
| Oblasť BOZP a PO | 457 |  418 | 451 |
| Akreditované kurzy | 948 |  355 | 425 |
| Ostatné | 29 |  69 |  0 |
| Spolu počet účastníkov vzdelávacích aktivít | **4 440** | **3 806** | **3 337** |
| Počet realizovaných vzdelávacích aktivít | **153** |  **199** | **127** |
| z toho počet seminárov ku GSAA |  **50** |  **110** |  **46** |
| Počet odučených osobohodín | **56 537** | **42 664** |  **39 614** |

Prameň: Agroinštitút Nitra

### Poradenský systém v pôdohospodárstve

 V súvislosti s poradenským systémom v pôdohospodárstve sme  v rámci Rámcovej zmluvy o spolupráci uzatvorenej s MPRV SR plnili nasledovné úlohy:

* Spravovanie Poradenského systému v pôdohospodárstve v zmysle § 22 zákona č. 280/2017 Z.z. o poskytovaní podpory a dotácie v pôdohospodárstve a rozvoji vidieka:

V priebehu roku 2018 Agroinštitút Nitra realizoval činnosti súvisiace s vytvorením Katalógu poradenských produktov pre podopatrenie 2.1 Poradenské služby zamerané na pomoc poľnohospodárom a obhospodarovateľom lesa v rámci Programu rozvoja vidieka 2014-2020 (ďalej len podopatrenie 2.1). Potenciálni záujemcovia o poskytovanie poradenských služieb celkovo navrhli 132 poradenských produktov. Vypracované poradenské produkty boli zaradené do ôsmich oblasti: 1. Rastlinná výroba (26 poradenských produktov), 2. Živočíšna výroba (22 produktov), 3. Potravinárstvo (13 produktov), 4. Ekonomika (13 produktov), 5. Výživa rastlín a pedológia (31 produktov), 6. Mechanizácia (11 produktov), 7. Lesníctvo (22 produktov) a posledná oblasť 8. Lúkarstvo a pasienkárstvo (11 produktov). Následne nezávislí hodnotitelia zhodnotili vypracované poradenské produkty. Deväť poradenských produktov bolo na základe odporúčania nezávislých hodnotiteľov vyradených. Schválené návrhy poradenských produktov sú podkladom pre katalóg poradenských produktov v rámci podopatrenia 2.1.

V súvislosti s podopatrením 2.1. bol na našej stránke vytvorený Register záujemcov o poskytovanie poradenských služieb v rámci podopatrenia 2.1, link http://www.agroinstitut.sk/sk/register-zaujemcov-o21-prv-2014-2020. Celkovo bolo pre poľnohospodársku oblasť zaregistrovaných 126 žiadostí o zaradenie do pôdohospodárskeho poradenského systému.

* Prevádzka informačného systému a komunikačného systému na spracovania a šírenie autorizovaných dát v zmysle § 22, ods. 10. 11 s 12 zákona č. 280/2017 Z.z. o poskytovaní podpory a dotácie v pôdohospodárstve a rozvoji vidieka:

Informačný a komunikačný portál pôdohospodárskeho poradenského systému na šírenie autorizovaných databáz a informácií www.agroporadenstvo.sk je plne funkčný. Za obdobie 1.1.2018 ‑ 31.12.2018 stránku navštívilo 69 236 užívateľov, z toho je 85,1 % nových a 14,9 % opätovne sa vracajúcich. Až 84 % tvorili návštevníci zo Slovenska, 5,21 % z Českej republiky. Na porovnanie v roku 2017 stránku navštívilo celkom 51 973 užívateľov, čo je o jednu tretinu menej ako v roku 2018. Na stránku bolo v rámci roku 2018 pridaných 212 odborných článkov z rôznych oblastí pôdohospodárstva rozdelených do jednotlivých tematických oblastí a 35 nových legislatívnych noriem a právnych predpisov. Celkovo bolo zverejnených o 31 informácií viac ako v roku 2017.

### Medzinárodné projekty

 V rámci rozvoja medzinárodných vzťahov a spolupráce sa Agroinštitút zapája predovšetkým do programov ERASMUS+ a HORIZONT 2020. Medzinárodnú spoluprácu realizuje v rámci vedecko‑výskumnej činnosti na úrovni spoločných projektov najmä s krajinami v európskom prostredí, ďalej spolupracuje na e‑learningových vzdelávacích projektoch, tiež zabezpečuje obojstranný transfer informácií a vedomostí vždy v kontexte smerovania politiky agrorezortu, uplatňovania novej legislatívy, nariadení EÚ i potrieb pôdohospodárskej praxe.

 V rámci programu ERASMUS + Agroinštitút v  roku 2018 pokračoval v realizácii dvoch projektov: **AGRO‑BASIC SKILLS** a **LIVING HERITAGE.** Oba projekty Agroinštitút začal realizovať v októbri 2016 a ukončil ich v roku 2018.

 Hlavným cieľom projektu **AGRO-BASIC SKILLS** bol vývin vzdelávacích materiálov, zameraných na praktické využitie postupov ekologického poľnohospodárstva v záhradkárstve a v rámci voľnočasových aktivít.

 **Ďalšie ciele:**

* Rozvíjať kompetencie v neformálnom vzdelávaní.
* Podporovať rozvoj celoživotného vzdelávania.
* Zapojiť najzraniteľnejšie sociálne skupiny v rámci neformálneho vzdelávania: dospelí bez základného vzdelania, marginalizované skupiny, ženy na vidieku, dôchodcovia.
* Ponúknuť v rámci neformálneho vzdelávania dospelých aktivity, ktoré vytvoria dospelým nad 60 rokov podmienky pre aktívne starnutie, pre trávenie voľného času, terapeutické aktivity a získavanie nových vedomostí.

 **Partneri projektu:**

* Španielsko - IRMA SL,
* Taliansko - CO&SO Empoli,
* Portugalsko – CoraNE,
* Bulharsko – InfoCENTER,
* Grécko - AEGEAS EKPAIDEFTIKI,
* Slovensko - Agroinštitút Nitra.

 Projekt **LIVING HERITAGE** bol projekt strategického partnerstva inovácií v rámci školského vzdelávania, realizovaný siedmimi partnermi z piatich krajín.

 Hlavnú prioritu projektu tvorila podpora učiteľských profesií prostredníctvom návrhu inovatívnych metód a nástrojov, ktoré pomôžu prelomiť bariéry v procese výučby a učenia o kultúrnom dedičstve vo všeobecnosti, so zameraním najmä na európske dedičstvo. Priamymi príjemcami výstupov z projektu sú pedagógovia v oblasti formálneho a neformálneho vzdelávania.

 **Tematické oblasti:**

1. Archeologické dedičstvo,
2. Historicko-umelecké dedičstvo,
3. Ľudová architektúra,
4. Etnografické dedičstvo,
5. Nehmotné kultúrne dedičstvo.

 **Ciele projektu:**

* Podporiť profesionálny profil pedagógov v oblasti formálneho a neformálneho vzdelávania.
* Podporovať pedagogickú činnosť učiteľov prostredníctvom peer vzdelávacích metód.
* Návrh osnov, metodiky a inovatívnych vzdelávacích materiálov pre šírenie vedomostí ohľadne kultúrneho dedičstva, najmä s cieľom uľahčiť výučbu v znevýhodnených vidieckych oblastiach, výučbu slabších študentov, v skupinách žiakov s vysokou rozmanitosťou a/alebo školách s problémami s predčasným ukončením školskej dochádzky.
* Podpora európskeho dedičstva prostredníctvom školského vzdelávania s využitím IKT nástrojov.

 **Partneri projektu**:

* Španielsko - Diputación de Palencia,
* Taliansko – ERVIMA,
* Portugalsko – CoraNE,
* Estónsko - Siksali Arendusselts,
* Grécko - AEGEAS EKPAIDEFTIKI,
* Španielsko – ADESPER,
* Slovensko - Agroinštitút Nitra.

 Ďalším projektom Erasmus+ so zameraním na obnoviteľné zdroje energií, na ktorom sa podieľa Agroinštitút spoločne so španielskymi, portugalskými, talianskymi a bulharskými partnermi, je projekt **RURAL BIOENERGY**, ktorého realizácia vychádza z analýzy potrieb v oblasti bioekonomiky vo vidieckych oblastiach. Vzdelávací projekt je určený profesionálom v sektore poľnohospodárstva a potravinárskeho priemyslu. Rieši rôzne spôsoby využitia biomasy: kompostovanie, energetické využitie biomasy – termochemická konverzia: spaľovanie a biologické spracovanie organických odpadov, najmä anaeróbna digescia. Podrobne sa zaoberá základnými aspektmi manažmentu biomasy: bioenergia, vplyv na životné prostredie, manažment bio-odpadov a využitie v poľnohospodárstve.

Trvanie projektu: október 2017 – september 2019.

**Výsledky:**

* metodická príručka (O1),
* štruktúrovaný vzdelávací kurz pre IT platformu (O2),
* vzdelávací obsah v oblasti využívania OZE v poľnohospodárstve (O3),
* E-Learningová platforma- LMS (O4),
* Joint staff training (Spoločná vzdelávacia aktivita pre zamestnancov) - realizácia pred ukončením projektu.

**Partneri:**

* Španielsko - MANCOMUNIDAD ALTA SANABRIA,
* Španielsko – SERVIMA,
* Slovensko - Agroinštitút Nitra,
* Portugalsko – CoraNE,
* Taliansko - CIA Toscana,
* Bulharsko QUATTROGI,
* Španielsko - ADESPER Asociovaný partner (bez prideleného rozpočtu).

 V roku 2018 bol Agroinštitútu schválený projekt z **Programu Erasmus+ KA204: Projekt ApiHealth: Improving the professional development opportunities in the Apitherapy sector in terms of health.** V tomto projekte Agroinštitút vystupuje **ako koordinátor**.

 Zámerom projektu Apihealth je navrhnúť vzdelávacie osnovy, založené na apiterapii a včelích produktoch a vytvoriť úplne aktualizované vzdelávacie materiály, zamerané na využívanie včelích produktov v alternatívnej medicíne a následne umožniť zvyšovať príjmy včelárov prostredníctvom využitia včelích výrobkov v alternatívnej medicíne.

Hlavné ciele projektu APIHEALTH:

* Návrh vzdelávacích osnov, založených na apiterapii a včelích produktoch a vytvorenie úplne aktualizovaných vzdelávacích materiálov o využití včelích produktov v alternatívnej medicíne,
* Vytvorenie e-Learningovej platformy ApiHealth,
* Podpora vzdelávania profesionálov v záujme rozvoja aktívneho občianstva, zamestnanosti a vytvárania nových podnikateľských aktivít (vrátane sociálneho podnikania), podpora budúcich vzdelávacích a kariérnych možností pre jednotlivcov v súlade s ich osobným a profesionálnym rozvojom,
* Aktualizovanie a zlepšovanie vedomostí trénerov a podpora súvisiacich profesijných skupín a environmentálnych inštitúcií a školiacich stredísk v rámci vzdelávania, týkajúceho sa včelích produktov a využívania alternatívnej medicíny,
* Vytvorenie siete zainteresovaných strán na miestnej a regionálnej úrovni,
* Zvýšenie príjmov včelárov prostredníctvom využívania včelích produktov v alternatívnej medicíne.

**Trvanie projektu:** 1. november 2018 - 31. október 2020

**Partneri projektu:**

* Bulharsko – Infocenter,
* Turecko - CANAKKALE ONSEKIZ MART UNIVERSITESI,
* Poľsko - STOWARZYSZENIE ARID,
* Slovensko - SLOVENSKÁ POĽNOHOSPODÁRSKA UNIVERZITA V NITRE,
* Španielsko - Asociación para el desarrollo rural de la campiña de Jerez,
* Rumunsko - CPIP-COMUNITATEA PENTRU INVATAREA PERMANENTA.

 V rámci programu ERASMUS+ bol Agroinštitútu v roku 2018 schválený ďalší projekt, ktorého  názov je **Projekt Farming 4.0.: Information and Communication Technology for future Agriculture.**

 Hlavným zámerom projektu je v rámci odborného vzdelávania a prípravy vyvinúť a implementovať špeciálne navrhnuté učebné osnovy pre IKT na zlepšenie vedomostí a zručností v sektore poľnohospodárstva. Cieľom je dosiahnuť úspešnejšiu adaptáciu špecificky vyvinutých IKT pre poľnohospodárstvo, ktoré prispejú k rozvoju poľnohospodárskeho sektora a vidieckych oblastí.

 Očakávané výstupy projektu:

1. Analýza potrieb zameraná na vedomosti a zručnosti v oblasti IKT v poľnohospodárstve,
2. Učebné osnovy pre vedomosti a zručnosti v oblasti IKT v poľnohospodárstve,
3. Usmernenie pre integráciu týchto učebných osnov do systému OVP,
4. E-learningová platforma pre zainteresované strany v danej oblasti,
5. Príručka správnych postupov.

**Trvanie projektu:** Október 2018 - September 2020

**Partneri:**

* Turecko - CANAKKALE ONSEKIZ MART UNIVERSITESI (koordinátor),
* Turecko - Ziraat odasi baskanligi bayramic,
* Slovensko - Agroinštitút Nitra,
* Česká republika – WIRELESSINFO,
* Macedónsko - AG Futura Technologies,
* Maďarsko – Tstudy.

 Všetky informácie o vyššie uvedených projektoch sú zverejnené na webstránke Agroinštitútu Nitra: <http://agroinstitut.sk/aktualne-vzdelavacie-projekty/> a informácie o projektoch medzinárodnej spolupráce realizovaných v predchádzajúcom období na adrese: <http://www.agroinstitut.sk/ukoncene-vzdelavacie-projekty/>:

### Oblasť informatiky

Agroinštitút Nitra, štátny podnik prostredníctvom Centra informačných služieb a technológií v roku 2018 zabezpečoval plnenie úloh rezortu pôdohospodárstva a rozvoja vidieka pri poskytovaní informácií laickej i odbornej verejnosti, a to prevádzkou a aktualizáciou internetových stránok. Ďalej plnil úlohy súvisiace so zabezpečením účinného a efektívneho prístupu k informáciám a informačným zdrojom pre rezort pôdohospodárstva a rozvoja vidieka, úlohy vyplývajúce z medzinárodných záväzkov národného strediska AGRIS FAO (podpora prezentácie sivej literatúry a propagácia práce slovenských odborníkov, vedeckých a pedagogických pracovníkov v oblasti pôdohospodárstva, lesníctva a veterinárnej medicíny), úlohy vyplývajúce z poskytovania a výmeny vedecko-technických informácií vo vzťahu k FAO (Depozitná knižnica FAO), čím sprostredkovával informačné prepojenie rezortu s národným a medzinárodným prostredím.

 V súlade s požiadavkami MPRV SR bola zabezpečená nepretržitá prevádzka, zálohovanie, spracovanie a aktualizácia internetových stránok ministerstva pôdohospodárstva land.gov.sk, Značky kvality SK, Politiky kvality, projektu Školské ovocie, Registra zverejňovania ponúk prevodu vlastníctva poľnohospodárskeho pozemku; budovanie, technologická údržba a aktualizácia obsahu informačných nástrojov rezortu – Agrofórum a Agrokatalóg. Podľa pokynov a požiadaviek pracovníkov MPRV SR boli pravidelne vykonávané aktualizácie internetových stránok v požadovanom čase a kvalite, bol zabezpečený webhosting, registrácia domén, zálohovanie, zabezpečená komunikácia na internete a Govnete a mnohé iné úkony súvisiace s efektívnou prevádzkou internetových stránok. V termíne od 1.1.2018 do 31.12.2018 bola zabezpečená aktualizácia 2 813 dokumentov na www.mpsr.sk v požadovanom čase, kvalite, v požadovaných formátoch a pri dodržaní štandardov ISVS. Na stránke Značky kvality bolo v roku 2018 publikovaných 1319 nových dokumentov a na stránke Politiky kvality bolo pridaných 31 nových dokumentov. Informačný nástroj Agrofórum na konci roka 2018 obsahoval: 3 279 tém, 7 525 príspevkov a 3 779 zaregistrovaných užívateľov.

Tab. 5 **Návštevnosť stránok podľa Google Analytics za obdobie január - december 2018**

|  |  |  |  |
| --- | --- | --- | --- |
| Ukazovateľ stránky | [www.land.gov.sk](http://www.land.gov.sk) | [www.znackakvality.sk](http://www.znackakvality.sk) | [www.skolskeovocie.sk](http://www.skolskeovocie.sk) |
| Počet unikátnych návštevníkov | 312 003 | 6 240 | 2 119 |
| Počet návštevníkov | 642 527 | 6 323 | 2 138 |
| Počet zobrazených stránok | 1 995 180 | 25 073 | 9 316 |
| Počet nových návštevníkov | 81,9% | 87,8% | 86,1% |
| Počet relácií | 642 527 | 8 428 | 2 891 |

Prameň: Agroinštitút Nitra

V zmysle zabezpečenia úloh vyplývajúcich z medzinárodných záväzkov, Agroinštitút Nitra, štátny podnik koordinoval prispievanie Slovenskej republiky do globálneho informačného systému pre poľnohospodársku vedu a technológiu AGRIS FAO. Za Slovenskú republiku sa v roku 2018 vyexportovalo do globálnej databázy AGRIS FAO 530 záznamov, ktoré boli spracované v Národnom stredisku FAO v spolupráci so Slovenskou poľnohospodárskou knižnicou pri SPU Nitra, Slovenskou lesníckou a drevárskou knižnicou pri TU Zvolen.

Depozitná knižnica FAO (ďalej len „DK FAO“) je unikátne špecializované knižnično-informačné pracovisko so zameraním na poľnohospodárstvo, výživu, potravinárstvo, lesníctvo a rozvoj vidieka. Plní úlohy vyplývajúce z poskytovania a výmeny vedecko-technických informácií vo vzťahu k FAO. V roku 2018 bol prírastok do fondu DK FAO 66 knižničných jednotiek a na konci roka fond obsahoval 2 427 publikácií. Všetky boli spracované podľa príslušných ISO noriem a pravidiel pre popis dokumentov a záznamy boli uvedené v prírastkovom zozname (tlačená a elektronická verzia) a v súbornom katalógu knižničného fondu rezortu pôdohospodárstva Agrokatalóg. V roku 2018 bolo do Agrokatalógu pridaných 4 746 nových záznamov a na konci roka obsahoval 95 594 záznamov.

V roku 2018 Agroinštitút Nitra, štátny podnik zabezpečoval služby spočívajúce v zabezpečení prevádzky a údržby IKT vybavenia pre Regionálny operačný program, Operačný program Bratislavský kraj a Program cezhraničnej spolupráce Slovenská republika-Česká republika.

Agroinštitút Nitra, štátny podnik tak ako v predchádzajúcom období aj v roku 2018 zabezpečoval spracovanie, prevádzku a aktualizáciu webovej stránky Pôdohospodárskej platobnej agentúry.

### Celoživotné vzdelávanie zabezpečené Inštitútom vzdelávania veterinárnych lekárov

 **Inštitút vzdelávania veterinárnych lekárov** (ďalej len „IVVL“) ako štátna príspevková organizácia MPRV SR v roku 2018 zabezpečovala činnosti najmä v oblasti vzdelávania veterinárnych lekárov a ďalších zamestnancov organizácií štruktúry Štátnej veterinárnej a potravinovej správy SR (ďalej len „ŠVPS“).

 Z pohľadu celoživotného vzdelávania veterinárnych lekárov vykonávajúcich štátne veterinárne činnosti za najdôležitejšie možno v súčasnosti považovať každoročné povinné vzdelávanie všetkých úradných veterinárnych lekárov (podľa článku 5 nariadenia Európskeho parlamentu a Rady (ES) č. 854/2004, príloha I, kap. IV A) a každoročné povinné vzdelávanie všetkých úradných veterinárnych asistentov (podľa článku 5 nariadenia Európskeho parlamentu a Rady (ES) č. 854/2004, príloha I, kap. IV B).V predmetnej oblasti celoživotné vzdelávanie reagovalo na ďalšie Nariadenia Európskeho parlamentu a Rady (ES) ako č. 852/2004, č. 853/2004, č. 882/2004 a č. 178/2002 a realizovalo sa v súlade so zákonom č. 39/2007 Z. z. o veterinárnej starostlivosti v znení neskorších predpisov a v zmysle vyhlášky Ministerstva pôdohospodárstva SR č. 480/2007 Z. z. o postgraduálnom vzdelávaní veterinárnych lekárov a ďalšom vzdelávaní zamestnancov orgánov veterinárnej správy a úradných veterinárnych laboratórií.

 Kontinuálne celoživotné vzdelávanie zamestnancov organizácií ŠVPS SR realizované IVVL má šesťdesiatročnú tradíciu a je napĺňaním Stratégie vzdelávania v rezorte pôdohospodárstva.

 V posudzovanom roku hlavnou činnosťou IVVL v oblasti celoživotného vzdelávania bola realizácia **Národného programu vzdelávania** v členení podľa odborných činností ŠVPS SR v nasledujúcich oblastiach:

* + zdravie zvierat a ochrana zvierat,
	+ zahraničné vzťahy, dovozy a vývozy,
	+ hygiena krmív, ekológia a veterinárna farmácia,
	+ hygiena produktov živočíšneho pôvodu,
	+ kontrola potravín rastlinného pôvodu,
	+ legislatíva a právo,
	+ kontrola a audit,
	+ laboratórna diagnostika, rýchly výstražný systém a certifikácia.

Počet školení a účastníkov znázorňuje Tab.6, bod 1. - 8..

 V tejto oblasti IVVL **zabezpečil 37 vzdelávacích aktivít pre 2 096 zamestnancov** **štruktúry ŠVPS SR.** Obsahová náplň školení aktuálne reagovala na požiadavky výkonu všetkých odborných činností. Vecnú náplň školení navrhli odborné úseky ŠVPS SR a odsúhlasilo jej vedenie.

Zamestnanci štruktúry ŠVPS SR sa okrem Národného programu vzdelávania zúčastňujú aj na **ďalšom vzdelávaní dospelých** (Tab. 6, body 9. - 12.), ktoré v roku 2018 zahŕňalo školenia:

* **atestačná príprava na atestačnú skúšku 1. a 2. stupňa** prebiehala v dvoch hlavnýchodboroch Zdravie zvierat a Hygiena produktov živočíšneho pôvodu. V rámci prípravy bol kladený dôraz na právnu problematiku v oblasti priestupkového práva, na veterinárne právne predpisy a odbornú problematiku. Zrealizovali sa 4 termíny atestačnej prípravy 1. stupňa pre 56 účastníkov a 4 termíny atestačnej prípravy 2. stupňa pre 24 veterinárnych lekárov.
* **manažérske vzdelávanie vedúcich zamestnancov** **v organizáciách štátnej správy** v zmysle nového Zákona o štátnej službe č. 55/2017 Z.z.; v troch termínoch sa vyškolilo 198 vedúcich zamestnancov.
* **riadený výberový rozhovor** **pre členov výberových komisií**, ktorí sú poverení vedením osobného pohovoru s uchádzačom o prijatie do štátnej služby (do organizácií štátnej správy). Tento druh školenia absolvovalo 11 zamestnancov z organizácií ŠVPS SR.

IVVL **v roku 2018 zrealizoval spolu 49 vzdelávacích aktivít pre 2385 veterinárnych lekárov a ostatných inšpektorov vykonávajúcich činnosti v pôsobnosti ŠVPS SR a ňou riadených organizácií.**

Okrem týchto aktivít IVVL zabezpečoval aj **vzdelávacie programy pre** **ostatné cieľové skupiny** **agropotravinárskeho** **rezortu**, kde v rámci **76 vzdelávacích aktivít sa vyškolilo 1904 účastníkov** (Tab. 6, bod 13. - 19.).

**Tab. 6 Vzdelávacie aktivity organizované IVVL v roku 2018**

|  |  |  |  |
| --- | --- | --- | --- |
| Por. č. | Názov vzdelávacej aktivity | Počet aktivít | Počet účastníkov |
| I. Celoživotné vzdelávanie zamestnancov organizácií ŠVPS SR |
| A: Národný program vzdelávania podľa odborných činností |
| 1. | Zdravie a ochrana zvierat |  3 | 256 |
| 2. | Zahraničné vzťahy, dovozy a vývozy |  2 | 58 |
| 3. | Hygiena krmív, ekológia a veterinárna farmácia  | 9 | 269 |
| 4. | Hygiena produktov živočíšneho pôvodu  | 11 | 872 |
| 5. | Kontrola potravín rastlinného pôvodu  | 6 | 337 |
| 6. | Legislatíva a právo  | 2 | 96 |
| 7. | Kontrola a audit | 1 | 82 |
| 8. | Laboratórna diagnostika, rýchly výstražný systém a certifikácia  | 3 | 126 |
| *Spolu Národný program:* | ***37*** | *2 096* |
| B: Ďalšie vzdelávanie  |
| 9. | Atestačná príprava na atestačnú skúšku 1. stupňa | 4 | 56 |
| 10. | Atestačná príprava na atestačnú skúšku 2. stupňa | 4 | 24 |
| 11. | Manažérske vzdelávanie pre štátnu správu | 3 | 198 |
| 12. | Riadený výberový rozhovor | 1 | 11 |
| *Spolu: Ďalšie vzdelávanie* | ***12*** | *289* |
| *Spolu A + B: Zamestnanci organizácií ŠVPS SR* | ***49*** | *2 385* |
| II. Vzdelávacie aktivity pre ostatné cieľové skupiny |
| 13. | Ochrana zvierat pri preprave  | 10 | 194 |
| 14. | Školenie poľovníkov o hygiene zveriny a ochrane zdravia ľudí | 12 | 299 |
| 15. | Skúšky poľovníkov | 20 | 296 |
| 16. | Preškolenie poľovníkov | 30 | 953 |
| 17. | Podkúvač | 1 | 2 |
| 18. | Ochrana zvierat počas usmrcovania | 3 | 66 |
| 19. | Ochrana zvierat používaných na vedecké účely | 2 | 94 |
| *Spolu: Ostatné cieľové skupiny*  | ***76*** | *1 904* |
| *Spolu: B - Ďalšie vzdelávanie* | ***88*** |  *2 193* |
| Spolu počet aktivít a počet účastníkov (A+B) k 31.12.2018 | 127 | 4 289 |

Prameň: IVVL